Kúpu odvlhčovača vzduchu odporúčame vtedy, ak vás trápi zvýšená vlhkosť v byte či v iných priestoroch (pivnice, garáže a pod.). Nadmernú vlhkosť pritom nemusíte merať špeciálnym prístrojom, spoznáte ju totiž podľa orosených okien alebo podľa toho, že sa na stenách začnú tvoriť plesne. Dobrou voľbou je aj nákup odvlhčovača po povodniach, pri sušení bielizne v domácnosti alebo napríklad pri maľovaní, kedy vďaka nemu farba rýchlejšie uschne.